**EELNÕU nr 2**

**MÄÄRUS II lugemine**

Kilingi-Nõmme 23. jaanuar 2019 nr

**Saarde valla ühisveevärgi ja –kanalisatsiooni**

**arendamise kava aastateks 2019-2030**

Määrus kehtestatakse kohaliku omavalitsuse korralduse seaduse § 6 lõike 1, § 22 lõike 1 punkti 37, § 37 lõike 3 punkti 2 ning ühisveevärgi ja -kanalisatsiooni seaduse § 4 lõigete 1 ja 2 alusel.

**§ 1. Ühisveevärgi ja –kanalisatsiooni arendamise kava kinnitamine**

Kinnitada Saarde valla ühisveevärgi ja –kanalisatsiooni arendamise kava aastateks 2019-2030 vastavalt käesoleva määruse **lisadele 1-3**.

**§ 2. Rakendussätted**

1. Tunnistada kehtetuks:
2. Saarde Vallavolikogu 25.04.2014.a määruse nr 11 „Saarde valla ühisveevärgi ja -kanalisatsiooni arengukava aastateks 2014–2025 kinnitamine“ (RT IV, 10.05.2014, 15);
3. Saarde Vallavolikogu 22. novembri 2017.a määrus nr 13 „Saarde valla ühisveevärgi ja -kanalisatsiooni arendamise kava aastateks 2017-2028 kinnitamine“ (RT IV, 01.12.2017, 13).
4. Surju Vallavolikogu 27.01.2015.a määrus nr 2 „Surju valla ühisveevärgi ja -kanalisatsiooni arendamise kava aastateks 2015-2027“ (RT IV, 04.02.2015, 8).
5. Määrus jõustub kolmandal päeval pärast Riigi Teatajas avaldamist.

Kadri-Aija Viik

volikogu esimees

**Seletuskiri Saarde Vallavolikogu määruse eelnõu „Saarde valla ühisveevärgi ja –kanalisatsiooni arendamise kava aastateks 2019-2030 “ juurde**

**Sissejuhatus**

Määrus kehtestatakse kohaliku omavalitsuse korralduse seaduse (KOKS) § 22 lõike 1 punkti 37, § 37 lõike 3 punkti 2 ning ühisveevärgi ja -kanalisatsiooni seaduse (ÜVVKS) § 4 lõigete 1 ja 2 alusel.

**Eelnõu eesmärk ja õiguslik alus**

KOKS § 6 lõige 1 sätestab, et kohaliku omavalitsusüksuse ülesandeks on korraldada oma halduspiirkonnas veevarustust ja kanalisatsiooni.

KOKS § 22 lõike 1 punkti 37 alusel kuuluvad volikogu ainupädevusse muud seadusega volikogu ainupädevusse antud küsimused.

KOKS § 37 lõike 3 punkti 2 alusel vald ja linn võivad koostada täiendava arengukava mõne tegevusvaldkonna arendamiseks.

ÜVVKS § 4 lõike 1 alusel ühisveevärk ja -kanalisatsioon rajatakse kohaliku omavalitsuse volikogu kinnitatud ühisveevärgi ja -kanalisatsiooni arendamise kava alusel.

ÜVVKS § 4 lõike 11 alusel ühisveevärgi ja -kanalisatsiooni arendamise kava koostamist korraldab kohalik omavalitsus.

ÜVVKS § 4 lõike 2 alusel ühisveevärgi ja -kanalisatsiooni arendamise kava koostatakse vähemalt 12 aastaks. Kava vaadatakse üle vähemalt kord nelja aasta tagant ja vajaduse korral seda korrigeeritakse. Seejuures tuleb kava täiendada nii, et käsitletava perioodi pikkus oleks taas vähemalt 12 aastat, ning ülevaadatud kava uuesti kinnitada.

Kava peab sisaldama vähemalt:

1. ühisveevärgiga kaetavate alade ja reovee kogumisalade kaarte;
2. dimensioneeritud vee- ja kanalisatsioonirajatiste põhiskeemi, sealhulgas reoveekogumisalade sademe- ja drenaaživee või muu pinnase- ja pinnavee äravoolurajatiste põhiskeemi;
3. ühisveevärgi ja -kanalisatsiooni arendusmeetmete ajakava ning nende hinnangulist maksumust.

ÜVK arengukava peab olema kooskõlas alamvesikonna veemajanduskavaga ning on ühisveevärgi ja -kanalisatsiooni arendamise alus, kui arendamise kaasfinantseerimine toimub riigieelarvest või riigi tagatud laenust.

Saarde valla ühisveevärgi ja –kanalisatsiooni arendamise kava kirjeldab valla ühisveevärgi ja -kanalisatsiooni olemasolevat olukorda ning arengumeetmeid järgneval 12 aastal.

Vastavalt ühisveevärgi ja –kanalisatsiooni seadusele on ühisveevärk ja -kanalisatsioon ehitiste ja seadmete süsteem, mille kaudu toimub kinnistute veega varustamine või reovee ärajuhtimine ning mis on vee-ettevõtja hallatav või teenindab vähemalt 50 elanikku.

**Eelnõu sisu ja võrdlus kehtiva määrusega**

Ühisveevärgi ja -kanalisatsiooni arendamise kava hõlmab eelnevast tulenevalt Saarde valla 11 asulat:

o Kilingi-Nõmme linna;

o Tihemetsa alevikku;

o Jaamaküla;

o Kalita küla;

o Lodja küla;

o Rabaküla;

o Saarde küla;

o Surju küla;

o Tali küla;

o Tõlla küla ja

o Veelikse küla.

Kuni 2028. aastani Saarde valla arengutegevusi planeeriva Saarde valla arengukava kohaselt on valla peamisteks üldeesmärkideks tagada piirkonna tasakaalustatud areng, milles on kesksele kohale paigutatud inimene, arvestatuna tema vajadusi ja säilitades vajaduste rahuldamisel elukeskkonda säästva majandamise ja arengu printsiibil. Planeeritud arendustegevus lähtub püstitatud eesmärkidest kooskõlas strateegiliste üldiste eesmärkidega. Saarde valla strateegilisteks üldiseks eesmärgiks veemajandusvaldkonnas on kaasaegsed, mugavad, turvalised ja keskkonnasõbralikud taristu lahendused, mistõttu on jätkuvalt oluline asulates ühisveevärgi- ja kanalisatsioonisüsteemide uuendamine ja laiendamine. Süsteemide toimimiseks ja keskkonna säästmiseks on oluline pumplate, reoveepuhastite ja trasside uuendamine.

**Määruse mõjud**

Ühisveevärgi ja –kanalisatsioonisüsteemide arendamine ning veemajanduse korraldamine Saarde valla tiheasustuspiirkondades peab toimuma kooskõlas käesoleva ÜVK arengukavaga fikseeritud tingimuste ja nõuetega.

Saarde valla investeeringuvajadus vee- ja kanalisatsioonirajatiste kaasajastamiseks ning arendamiseks ületab valla rahalised võimalused ning seetõttu on vajalik rekonstrueerimis- ja ehitustöödeks kasutada Eesti riiklike fondide abi.

Abiprojektide elluviimisel tuleb kindlasti silmas pidada olulist põhimõtet, et ehitustöödele järgnev vee- ja kanalisatsioonisüsteemide opereerimine, hooldamine ja edasiarendamine oleks jätkusuutlik süsteemi kogu järgneval „eluperioodil”.

**Määruse rakendamine ja jõustumine**

Valdkonnas seni kehtivad arengukavad tunnistatakse kehtetuks.

Määrus jõustub kolmandal päeval pärast Riigi Teatajas avaldamist.

Pärast eelnõu I lugemist Saarde Vallavolikogus korraldati Saarde Vallavalitsuse 20. detsembri 2018.a korraldusega nr 484 „ Saarde valla ühisveevärgi- ja kanalisatsiooni (ÜVK) arendamise kava aastateks 2019-2030 eelnõu avalikustamine“ alusel Saarde valla ühisveevärgi- ja kanalisatsiooni (ÜVK) arendamise kava aastateks 2019-2030 eelnõu avalik väljapanek alates 21. detsembrist 2018.a kuni 07. jaanuarini 2019.a.

Eelnõu tehti elektrooniliselt kättesaadavaks Saarde valla veebilehel ja Osaühing Saarde Kommunaal veebilehel. Kava veebiversiooniga oli võimalik kohapeal tutvuda Saarde Vallavalitsuses, Surju Teeninduskeskuses, Tali teeninduspunktis, **Kilingi-Nõmme Raamatukogus, Tihemetsa Haruraamatukogus, Tali Haruraamatukogus ja Surju Raamatukogus.**

Saarde valla ühisveevärgi- ja kanalisatsiooni (ÜVK) arendamise kava aastateks 2019-2030 eelnõule oli võimalik esitada kirjalikke ettepanekuid ja märkusi kuni 07. jaanuarini 2019.a aadressil kommunaal@saarde.ee

Eelnõu avalik arutelu toimus 09. jaanuaril 2019.a kell 18.00 Kilingi-Nõmme Gümnaasiumi aulas, aadressil Sambla 18, Kilingi-Nõmme.

Eelnõu algataja: vallavalitsus

Ühisveevärgi ja –kanalisatsiooni arendamise kava aastateks 2019-2030 koostaja: Osaühing Saarde Kommunaal projektijuht Raul Altnurme

Eelnõu ja seletuskirja koostaja: vallasekretär

Kuupäev: 14.01.2019

|  |  |
| --- | --- |
| **Ettepanekud ja märkused** | **Ettepanekutega arvestamine arengukavas** |
| Pärnu tn. 76 sadeveeprobleem – kinnistule koguneb sadevesi ning puudub võimalus sadevee äravooluks. | Probleemiga on arvestatud ning kaardil kajastatud Pärnu tn. 76 sadeveeprobleemi lahendus 20-meetrise üleviiguga risti üle Pärnu tn. olemasolevasse sadeveekanalisatsiooni. Sadeveekanalisatsiooni projekt oli kavandatud juba varem. |
| Jaotada Kilingi-Nõmme linn erinevateks rõhutsoonideks, kuna mõnes linna piirkonnas olevat veesurve liiga suur. | Ettepanek vajab olukorra edasist jälgimist ja hindamist vee-ettevõtte poolt, mistõttu uusi arendusmeetmeid pole planeeritud. Piisav veesurve on samas vajalik tuletõrjehüdrantide tõrgeteta töö tagamiseks. |
| Võtta uuesti kasutusele Metsamajandi puurkaev Metsamajandi piirkonna elanike joogiveega varustamiseks. | Tulenevalt vajadusest tagada piisav veesurve ja tuletõrjehüdrantide varustamine veega tuleks sel eesmärgil rajada II astme pumpla ning Metsamajandi piirkond linna veesüsteemist uuesti eraldada. Arvestades kaasnevaid investeeringuid ning vajadust tagada veevõrgu ringistamine ei saanud ettepanekut arvestada. |
| Kajastada Kalita veevõrgu parendamise investeeringud investeeringute kavas. | Arvestatud ning investeeringute eelarves on kavandatud puurkaevu rajamine koos veetöötlusega. |
| Tuletõrjeveemahutite rajamine väikeasulates tagamaks Päästeameti nõuete täitmine. | Arvestatud ning vastavad investeeringud on planeeritud investeeringute kavas. |
| OÜ Saarde Kommunaal poolt soetatava järelveetava survepesuseadme kajastamine ÜVK arendamise kavas. | Arvestatud ning kavandatud investeering lisatud investeeringute eelarvesse (Lisa 2). |
| Väiksemad kaardiparandused (Rabaküla ja Metsaääre, Surju kooli puhasti kajastamine kaardil, Kalda küla kaart) | Arvestatud ning täpsustused sisse viidud. Kaardid ÜVK arendamise kavale lisatud. |

Saarde valla ÜVK arendamise kava aastateks 2019-2030 avalikustamise käigus laekunud ettepanekud: